
Për ndryshimin e përgjegjësisë së administrimit të disa mjediseve, magazinë, garazh dhe lavanteri e infektivit, në spitalin rajonal Elbasan, nga Ministria e Shëndetësisë te Ministria e Arsimit dhe Shkencës

Në mbështetje të nenit 100 të Kushtetutës dhe të neneve 13 e 15 shkronja “c” të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Shëndetësisë dhe të Ministrit të Arsimit dhe Shkencës, Këshilli i Ministrave

Vendosi:

1. Ndryshimin e përgjegjësisë së administrimit të mjediseve të Spitalit Rajonal Elbasan, nga Ministria e Shëndetësisë te Ministria e Arsimit dhe Shkencës, për t’u përdorur nga universiteti “Aleksandër Xhuvani”, Elbasan, sipas planvendosjes që i bashkëlidhet këtij vendimi, si më poshtë vijon:
	- Magazinë (ish-zdrukthtaria)
	sip. 132.7 m2, zona kadastrale 7/27;

	- Garazhi i autoambulancave
	sip. 75.2 m2, zona kadastrale 7/21;

	- Lavanteri e infektivit 
(e papërdorshme)
	sip. 120.0 m2, zona kadastrale 7/21.


2. Universitetit “Aleksandër Xhuvani”, Elbasan, i ndalohet ta ndryshojë destinacionin e pronës së përcaktuar në këtë vendim, ta tjetërsojë ose t’ua japë në përdorim të tretëve.
3. Ngarkohen Ministri i Shëndetësisë, Ministri i Arsimit dhe Shkencës dhe Kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

